Иван Пейчев
Ти ще отидеш…

chitanka.info

Ти ще отидеш

и след теб

ще има сребърни,

големи риби.

Ти просто

ще отидеш

и сребърните

риби

ще изчезнат.

Осъдена си на изчезване

Осъдена си

никога да не

се върнеш.

И аз не ти се

сърдя,

не скърбя

за туй,

че ти не ще се върнеш,

за думите

които значат

никога.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.